
(Riadny legislatívny postup: prvé čítanie)



Pozmeňujúci návrh		1
Návrh nariadenia
Odôvodnenie 9
	

	Text predložený Komisiou
	Pozmeňujúci návrh

	(9)	Agentúra by mala naďalej prispievať k vykonávaniu a presadzovaniu právnych predpisov a politík Únie týkajúcich sa nebezpečenstiev, rizík a bezpečného používania chemikálií s cieľom dosiahnuť vysokú úroveň ochrany ľudského zdravia a životného prostredia, efektívne fungovanie vnútorného trhu a koherentnosť a konzistentnosť v oblasti hospodárenia s chemikáliami v celej Únii, pričom by mala zvyšovať konkurencieschopnosť a inovácie, zohľadňovať osobitné potreby malých a stredných podnikov a podporovať alternatívy k testovaniu na zvieratách.
	(9)	Agentúra by mala naďalej prispievať k vykonávaniu a presadzovaniu právnych predpisov a politík Únie týkajúcich sa nebezpečenstiev, rizík, bezpečného používania a environmentálnej udržateľnosti chemikálií a ich skupín, zmesí a výrobkov s cieľom dosiahnuť vysokú úroveň ochrany ľudského zdravia a životného prostredia vrátane ochrany zraniteľných skupín, efektívne fungovanie vnútorného trhu a koherentnosť a konzistentnosť v oblasti hospodárenia s chemikáliami v celej Únii, pričom by mala zvyšovať konkurencieschopnosť a inovácie, zohľadňovať osobitné potreby malých a stredných podnikov v záujme zabezpečenia a ďalšieho zvyšovania noriem ochrany zdravia pri práci a podporovať prístupy, pri ktorých sa nevyužívajú zvieratá, a nové metodiky. Dosiahnutím svojich cieľov a úloh agentúra prispeje k úplnému vykonávaniu cieľov zmlúv, a najmä článku 191 ods. 2 ZFEÚ, podľa ktorého politika v oblasti životného prostredia má byť založená na zásade predbežnej opatrnosti a na zásadách, že by sa mali prijať preventívne opatrenia, že škody na životnom prostredí by sa mali prioritne napraviť pri zdroji a že znečisťovateľ by mal platiť.



Pozmeňujúci návrh		2
Návrh nariadenia
Odôvodnenie 10 a (nové)
	

	Text predložený Komisiou
	Pozmeňujúci návrh

	
	(10a)	S cieľom posilniť kapacitu a prispieť k práci príslušných orgánov členských štátov by agentúra mala mať možnosť vysielať v služobnom záujme a v súlade s článkom 37 služobného poriadku stanoveného nariadením č. 31 (EHS), 11 (ESAE)1a a článkom 51 podmienok zamestnávania ostatných zamestnancov stanovených nariadením č. 31 (EHS), 11 (ESAE) úradníkov a ostatných zamestnancov, ktorých zamestnáva, do príslušných orgánov členských štátov alebo iných verejných orgánov povereným úlohami súvisiacimi s mandátom agentúry.

	
	__________________

	
	1a Nariadenie č. 31 (EHS), 11 (ESAE), ktorým sa ustanovuje Služobný poriadok úradníkov a Podmienky zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu (Ú. v. ES 45, 14.6.1962, s. 1385, ELI: http://data.europa.eu/eli/reg/1962/31(1)/oj).



Pozmeňujúci návrh		3
Návrh nariadenia
Odôvodnenie 11
	

	Text predložený Komisiou
	Pozmeňujúci návrh

	(11)	Štruktúra agentúry by mala zodpovedať jej úlohám a mali by sa v nej zohľadňovať skúsenosti získané z fungovania a činnosti agentúry od jej zriadenia. Je nevyhnutné zabezpečiť, aby bola agentúra vybavená na plnenie svojich úloh špičkovými vedeckými a technickými kapacitami zabezpečujúcimi najvyššiu možnú kvalitu. Keďže dôvera inštitúcií Únie, členských štátov, širokej verejnosti a zainteresovaných strán v agentúru je veľmi dôležitá, mala by svoje úlohy vykonávať transparentne a účinne.
	(11)	Štruktúra agentúry by mala zodpovedať jej úlohám a mali by sa v nej zohľadňovať skúsenosti získané z fungovania a činnosti agentúry od jej zriadenia. Je nevyhnutné zabezpečiť, aby bola agentúra vybavená na plnenie svojich úloh špičkovými vedeckými a technickými kapacitami zabezpečujúcimi najvyššiu možnú kvalitu.



Pozmeňujúci návrh		4
Návrh nariadenia
Odôvodnenie 11 a (nové)
	

	Text predložený Komisiou
	Pozmeňujúci návrh

	
	(11a)	Agentúra by mala mať ústrednú úlohu pri zaisťovaní toho, aby právne predpisy o chemikáliách a rozhodovacie procesy a vedecká základňa, na ktorej spočívajú, boli pre všetky zúčastnené strany a verejnosť dôveryhodné. Agentúra by mala takisto zohrávať ústrednú úlohu pri koordinácii komunikácie týkajúcej sa právnych predpisov o chemikáliách a ich vykonávania. Dôvera inštitúcií Únie, členských štátov, širokej verejnosti a zainteresovaných strán v agentúru je preto veľmi dôležitá. Z tohto dôvodu je mimoriadne dôležité zabezpečiť jej nezávislosť, vysoké vedecké, technické a regulačné kapacity, rovnako ako transparentnosť a účinnosť. Okrem toho by sa mali stanoviť jasné a účinné pravidlá na predchádzanie konfliktom záujmov a ich riešenie, pričom experti by sa nemali vymenúvať do výborov, v prípade ktorých existujú odôvodnené obavy z konfliktov záujmov.



Pozmeňujúci návrh		5
Návrh nariadenia
Odôvodnenie 13
	

	Text predložený Komisiou
	Pozmeňujúci návrh

	(13)	Riadiacej rade agentúry by mali byť zverené potrebné právomoci, najmä menovať výkonného riaditeľa, členov výborov RAC a SEAC a odvolacej rady a prijímať konsolidovanú výročnú správu o činnosti, programový dokument, ročný rozpočet a finančné pravidlá platné pre agentúru. Komisia, Európsky parlament a členské štáty by mali byť zastúpené v riadiacej rade, aby nad ňou mohli účinne vykonávať dohľad. V záujme transparentnosti by Komisia mala do riadiacej rady vymenovať zainteresované strany bez hlasovacích práv.
	(13)	Riadiacej rade agentúry by mali byť zverené potrebné právomoci, najmä menovať výkonného riaditeľa, členov výborov RAC a SEAC a odvolacej rady a prijímať konsolidovanú výročnú správu o činnosti, programový dokument, ročný rozpočet a finančné pravidlá platné pre agentúru. Komisia, Európsky parlament a členské štáty by mali byť zastúpené v riadiacej rade, aby nad ňou mohli účinne vykonávať dohľad. V záujme transparentnosti by Komisia mala do riadiacej rady vymenovať zainteresované strany bez hlasovacích práv, ktoré by mali predstavovať široké spektrum príslušných odborností.



Pozmeňujúci návrh		6
Návrh nariadenia
Odôvodnenie 15 a (nové)
	

	Text predložený Komisiou
	Pozmeňujúci návrh

	
	(15a)	Úloha agentúry ako nezávislého vedeckého referenčného pracoviska znamená, že vedecké stanovisko si môže vyžiadať nielen Komisia, ale aj Európsky parlament a členské štáty. Aby bola zabezpečená zvládnuteľnosť a konzistentnosť procesu vedeckého poradenstva, agentúra by mala mať možnosť zamietnuť žiadosť alebo navrhnúť jej zmenu s tým, že poskytne odôvodnenie v prípade zamietnutia na základe vopred stanovených kritérií.



Pozmeňujúci návrh		7
Návrh nariadenia
Odôvodnenie 16
	

	Text predložený Komisiou
	Pozmeňujúci návrh

	(16)	Výbor RAC poskytol vedecké stanoviská k hodnoteniam limitných hodnôt expozície pri práci (OEL) a k iným aspektom týkajúcim sa expozície nebezpečným chemikáliám pri práci, ako sú biologické limitné hodnoty nebezpečných chemikálií, v kontexte článku 3 smernice Rady 98/24/ES11, článkov 16, 16a a 18a smernice Európskeho parlamentu a Rady 2004/37/ES12 a článkov 18c a 22a smernice Európskeho parlamentu a Rady 2009/148/ES13 na základe ad hoc dohody medzi Komisiou a agentúrou v minulosti. Keďže sa táto úloha stala štandardnou, ako aj s cieľom skonsolidovať túto prax by sa v tomto nariadení malo stanoviť, že výbor RAC by mal takéto stanoviská poskytovať na žiadosť Komisie. Okrem toho by mal výbor RAC na žiadosť Komisie poskytovať vedecké stanoviská ku všetkým ostatným otázkam týkajúcim sa nebezpečenstiev, rizík a bezpečného používania chemikálií ako takých, v zmesiach alebo vo výrobkoch, ako sa vymedzuje v článku 3 ods. 1, 2 a 3 nariadenia (ES) č. 1907/2006.
	(16)	Výbor RAC poskytol vedecké stanoviská k hodnoteniam limitných hodnôt expozície pri práci (OEL) a k iným aspektom týkajúcim sa expozície nebezpečným chemikáliám pri práci, ako sú biologické limitné hodnoty nebezpečných chemikálií, v kontexte článku 3 smernice Rady 98/24/ES11, článkov 16, 16a a 18a smernice Európskeho parlamentu a Rady 2004/37/ES12 a článkov 18c a 22a smernice Európskeho parlamentu a Rady 2009/148/ES13 na základe ad hoc dohody medzi Komisiou a agentúrou v minulosti. Keďže sa táto úloha stala štandardnou, ako aj s cieľom skonsolidovať túto prax by sa v tomto nariadení malo stanoviť, že výbor RAC by mal takéto stanoviská poskytovať na žiadosť Komisie. Okrem toho by mal výbor RAC na žiadosť Komisie, Európskeho parlamentu alebo členských štátov poskytovať vedecké stanoviská ku všetkým ostatným otázkam týkajúcim sa nebezpečenstiev, rizík a bezpečného používania chemikálií ako takých, v zmesiach alebo vo výrobkoch, ako sa vymedzuje v článku 3 ods. 1, 2 a 3 nariadenia (ES) č. 1907/2006.

	_________________
	_________________

	11 Smernica Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (štrnásta samostatná smernica v zmysle článku 16 ods. 1 smernice 89/391/EHS) (Ú. v. ES L 131, 5.5.1998, s. 11, ELI: http://data.europa.eu/eli/dir/1998/24/oj).
	11 Smernica Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (štrnásta samostatná smernica v zmysle článku 16 ods. 1 smernice 89/391/EHS) (Ú. v. ES L 131, 5.5.1998, s. 11, ELI: http://data.europa.eu/eli/dir/1998/24/oj).

	12 Smernica Európskeho parlamentu a Rady 2004/37/ES z 29. apríla 2004 o ochrane pracovníkov pred rizikami súvisiacimi s expozíciou karcinogénom, mutagénom alebo reprodukčne toxickým látkam pri práci (šiesta samostatná smernica v zmysle článku 16 ods. 1 smernice Rady 89/391/EHS) (Ú. v. EÚ L 158, 30.4.2004, s. 50, ELI: http://data.europa.eu/eli/dir/2004/37/oj).
	12 Smernica Európskeho parlamentu a Rady 2004/37/ES z 29. apríla 2004 o ochrane pracovníkov pred rizikami súvisiacimi s expozíciou karcinogénom, mutagénom alebo reprodukčne toxickým látkam pri práci (šiesta samostatná smernica v zmysle článku 16 ods. 1 smernice Rady 89/391/EHS) (Ú. v. EÚ L 158, 30.4.2004, s. 50, ELI: http://data.europa.eu/eli/dir/2004/37/oj).

	13 Smernica Európskeho parlamentu a Rady 2009/148/ES z 30. novembra 2009 o ochrane pracovníkov pred rizikami z vystavenia účinkom azbestu pri práci (Ú. v. EÚ L 330, 16.12.2009, s. 28, ELI: http://data.europa.eu/eli/dir/2009/148/oj).
	13 Smernica Európskeho parlamentu a Rady 2009/148/ES z 30. novembra 2009 o ochrane pracovníkov pred rizikami z vystavenia účinkom azbestu pri práci (Ú. v. EÚ L 330, 16.12.2009, s. 28, ELI: http://data.europa.eu/eli/dir/2009/148/oj).



Pozmeňujúci návrh		8
Návrh nariadenia
Odôvodnenie 18
	

	Text predložený Komisiou
	Pozmeňujúci návrh

	(18)	Riadiaca rada by mala prijať rokovací poriadok výborov RAC, SEAC, MSC, BPC a VVBS vrátane procesných pravidiel pre pracovné skupiny výborov. Aby Komisia mohla vykonávať svoj dohľad, zástupcovia Komisie v riadiacej rade by mali schváliť rokovací poriadok bez toho, aby bola ohrozená nezávislosť výborov a ich pracovných skupín.
	(18)	Riadiaca rada by mala prijať rokovací poriadok výborov RAC, SEAC, MSC, BPC a VVBS vrátane procesných pravidiel pre pracovné skupiny výborov. Aby Komisia mohla vykonávať svoj dohľad, zástupcovia Komisie v riadiacej rade by mali konzultovať s výkonným riaditeľom pri príprave rokovacieho poriadku RAC, SEAC a SCCS, pričom by sa mala zachovať nezávislosť výborov a ich pracovných skupín.



Pozmeňujúci návrh		9
Návrh nariadenia
Odôvodnenie 19
	

	Text predložený Komisiou
	Pozmeňujúci návrh

	(19)	Stanoviská výborov RAC a SEAC by mali vychádzať z čo najširších vedeckých a technických odborných znalostí, ktoré sú v Únii k dispozícii. Na tento účel by mal každý členský štát nominovať dvoch členov do výborov RAC a SEAC a mal by mať právo nominovať až dvoch ďalších členov. Výbory RAC, SEAC, BPC a VVBS by mali mať možnosť kooptovať členov a využívať služby expertov, pričom by mali zohľadňovať pracovné zaťaženie, druh potrebných odborných znalostí a dostupnosť finančných zdrojov.
	(19)	Stanoviská výborov RAC a SEAC by mali vychádzať z čo najširších vedeckých a technických odborných znalostí, ktoré sú v Únii k dispozícii. Na tento účel a s cieľom zabezpečiť plnú funkčnosť výborov RAC a SEAC je nevyhnutné, aby každý členský štát nominoval dvoch členov do výborov RAC a SEAC a mal právo nominovať až dvoch ďalších členov. Výbory RAC, SEAC, BPC a VVBS by mali mať možnosť kooptovať členov a využívať služby expertov, pričom by mali zohľadňovať pracovné zaťaženie, druh potrebných odborných znalostí, geografickú vyváženosť a dostupnosť finančných zdrojov. Členovia výboru by mali odzrkadľovať odborné znalosti potrebné na riadne plnenie úloh pridelených agentúre. Agentúra by mala mať možnosť pomáhať členským štátom pri určovaní príslušných profilov pre členstvo v RAC, SEAC a BPC, ak o to členské štáty požiadajú.



Pozmeňujúci návrh		10
Návrh nariadenia
Odôvodnenie 21 a (nové)
	

	Text predložený Komisiou
	Pozmeňujúci návrh

	
	(21a)	Agentúra by mala zriadiť zhromaždenie akreditovaných zainteresovaných strán, ktorého cieľom by malo byť posilnenie vzťahu s akreditovanými zainteresovanými stranami a uľahčenie ich príspevkov k úlohám agentúry pri súčasnom zabezpečení vyváženého zastúpenia zástupcov priemyslu a zástupcov občianskej spoločnosti.



Pozmeňujúci návrh		11
Návrh nariadenia
Odôvodnenie 21 b (nové)
	

	Text predložený Komisiou
	Pozmeňujúci návrh

	
	(21b)	S cieľom posilniť vedeckú spoluprácu a podporiť prácu agentúry je potrebné podporovať vytváranie sietí vnútroštátnych orgánov, agentúr a výskumných ústavov pôsobiacich v oblastiach pôsobnosti mandátu agentúry. Cieľom tohto vytvárania sietí je podporovať výmenu informácií, koordináciu činností a vývoj spoločných projektov, ako aj výmenu odborných znalostí a najlepších postupov. Na dosiahnutie tohto cieľa by sa mal vypracovať zoznam vnútroštátnych orgánov, agentúr a výskumných ústavov určených členskými štátmi, ktorý by týmto vnútroštátnym orgánom, agentúram a výskumným ústavom umožnil pomáhať agentúre pri úlohách, ako sú prípravné práce na vedeckých stanoviskách, zber údajov a identifikácia vznikajúcich rizík.



Pozmeňujúci návrh		12
Návrh nariadenia
Odôvodnenie 23 a (nové)
	

	Text predložený Komisiou
	Pozmeňujúci návrh

	
	(23a)	Dodatočné pracovné zaťaženie vyplývajúce z rozšírenia úloh a povinností pridelených agentúre by malo byť spojené s pridelením primeraných finančných prostriedkov na zamestnancov a na iné potrebné náklady. V rámci návrhu jednotného programového dokumentu by riadiaca rada mala vykonať posúdenie primeranosti svojich finančných a ľudských zdrojov na vykonávanie súčasných a nadchádzajúcich úloh.



Pozmeňujúci návrh		13
Návrh nariadenia
Odôvodnenie 25
	

	Text predložený Komisiou
	Pozmeňujúci návrh

	(25)	Agentúra má problémy s presným predpovedaním príjmov z poplatkov aj s použitím najmodernejších štatistických techník, a to z dôvodu nedostatku informácií o faktoroch ovplyvňujúcich dopyt zo strany zodpovedných subjektov. Má to vplyv na činnosť agentúry a vyžaduje si to opakované zmeny rozpočtu zo strany riadiacej rady. Agentúre by sa preto malo umožniť vytvoriť rezervu z prebytku svojich príjmov z poplatkov za podmienok stanovených v tomto nariadení. To agentúre umožní zmierniť dôsledky veľkých výkyvov v príjmoch z poplatkov. Vytvorenie takejto rezervy konkrétne umožní agentúre zvýšiť udržateľnosť jej modelu financovania bez toho, aby bol dotknutý ročný príspevok Únie a viacročné finančné plánovanie. Podrobné pravidlá týkajúce sa parametrov, výpočtu a fungovania rezervy by mali byť stanovené vo finančných pravidlách agentúry a mali by obsahovať požiadavky stanovené v tomto nariadení. Výpočet výšky ročného príspevku do rezervy alebo sumy poskytnutej z rezervy, ktorá sa má zahrnúť do návrhu rozpočtu agentúry, by sa mal riadiť metodikou, ktorú agentúra každoročne mechanicky uplatňuje.
	(25)	Agentúra má problémy s presným predpovedaním príjmov z poplatkov aj s použitím najmodernejších štatistických techník, a to z dôvodu nedostatku informácií o faktoroch ovplyvňujúcich dopyt zo strany zodpovedných subjektov. Agentúra sa zaväzuje neustále zlepšovať svoje metódy predpovedí. Má to vplyv na činnosť agentúry a vyžaduje si to opakované zmeny rozpočtu zo strany riadiacej rady. Agentúre by sa preto malo umožniť vytvoriť rezervu z prebytku svojich príjmov z poplatkov za podmienok stanovených v tomto nariadení. To agentúre umožní zmierniť dôsledky veľkých výkyvov v príjmoch z poplatkov. Vytvorenie takejto rezervy konkrétne umožní agentúre zvýšiť udržateľnosť jej modelu financovania bez toho, aby bol dotknutý ročný príspevok Únie a viacročné finančné plánovanie. Podrobné pravidlá týkajúce sa parametrov, výpočtu a fungovania rezervy by mali byť stanovené vo finančných pravidlách agentúry a mali by obsahovať požiadavky stanovené v tomto nariadení. Výpočet výšky ročného príspevku do rezervy alebo sumy poskytnutej z rezervy, ktorá sa má zahrnúť do návrhu rozpočtu agentúry, by sa mal riadiť metodikou, ktorú agentúra každoročne mechanicky uplatňuje. Vytvorenie takejto rezervy pre agentúru EÚ fungujúcu na základe všeobecného rozpočtového modelu, ktorá sa čiastočne financuje sama, je ojedinelým prípadom a nevytvára precedens pre iné agentúry EÚ.



Pozmeňujúci návrh		14
Návrh nariadenia
Odôvodnenie 26
	

	Text predložený Komisiou
	Pozmeňujúci návrh

	(26)	Aby bolo možné riešiť veľké výkyvy v príjmoch agentúry z poplatkov, mala by sa na Komisiu delegovať právomoc prijímať akty v súlade s článkom 290 Zmluvy o fungovaní Európskej únie (ZFEÚ), pokiaľ ide o zmenu osobitných podmienok vymedzených pre rezervu. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako expertom z členských štátov, a experti Európskeho parlamentu a Rady majú systematicky prístup na zasadnutia skupín expertov Komisie, ktoré sa zaoberajú prípravou delegovaných aktov.
	vypúšťa sa

	_________________
	

	20 Ú. v. EÚ L 123, 12.5.2016, s. 1, ELI: http://data.europa.eu/eli/prot/2016/512/oj.
	



Pozmeňujúci návrh		15
Návrh nariadenia
Odôvodnenie 31
	

	Text predložený Komisiou
	Pozmeňujúci návrh

	(31)	Agentúra by mala naďalej zohrávať aktívnu úlohu vo výskume a v inováciách, pomáhať členským štátom a Komisii pri podpore nahrádzania najškodlivejších chemikálií a pri vývoji vedeckých metód, najmä prístupov bez použitia zvierat, na účely hodnotenia nebezpečnosti chemikálií, ako aj rizík a sociálno-ekonomických vplyvov ich používania.
	(31)	Agentúra by mala naďalej zohrávať aktívnu úlohu vo výskume a v inováciách, pomáhať členským štátom a Komisii pri podpore nahrádzania najškodlivejších chemikálií a iných nebezpečných chemikálií a ich skupín, pri vývoji vedeckých metód, najmä prístupov, pri ktorých sa nevyužívajú zvieratá, a nových metodík na účely hodnotenia nebezpečnosti chemikálií a ich skupín, ako aj rizík a sociálno-ekonomických vplyvov ich používania. Vo vhodných prípadoch by agentúra mala prispievať k výskumu prepojení medzi expozíciou voči nebezpečným chemikáliám a negatívnymi vplyvmi na zdravie v oblasti expozómie, ktorá skúma integrovaný súbor všetkých fyzikálnych, chemických, biologických a psychosociálnych faktorov a ich interakcií, ktoré majú vplyv na biológiu a zdravie.



Pozmeňujúci návrh		16
Návrh nariadenia
Odôvodnenie 31 a (nové)
	

	Text predložený Komisiou
	Pozmeňujúci návrh

	
	(31a)	Posilnená spolupráca medzi agentúrami Únie môže zohrávať kľúčovú úlohu tým, že zabezpečí zosúladenie vedeckých dôkazov, zlepší prístupnosť znalostí pre všetky príslušné zainteresované strany, poskytne strategické smerovanie financovania výskumu Únie a uľahčí zapojenie do prebiehajúcich výskumných a inovačných projektov. Medziagentúrna osobitná skupina „jedno zdravie“ zriadená v roku 2023 agentúrou, Európskym úradom pre bezpečnosť potravín (EFSA), Európskou agentúrou pre lieky (EMA), Európskym centrom pre prevenciu a kontrolu chorôb (ECDC) a Európskou environmentálnou agentúrou (EEA) sa ukázala ako úspešná iniciatíva na posilnenie transdisciplinárnej spolupráce medzi týmito piatimi agentúrami Únie s cieľom pomôcť im lepšie riešiť výzvy v oblasti zdravia ľudí, zvierat, rastlín a životného prostredia a úspešne prispievať k vykonávaniu prístupu „jedno zdravie“ v Európe. Keďže táto iniciatíva sa má skončiť v roku 2026, týmto nariadením by sa mala zaviesť trvalejšia a etablovanejšia forma transdisciplinárnej spolupráce so stálou osobitnou skupinou, ktorej cieľom je nadviazať na prácu osobitnej skupiny „jedno zdravie“ a rozšíriť rozsah jej práce o iné prístupy, napríklad o expozóm, a tak zahrnúť aj rámec „jeden systém“ a poskytnúť tým celostný, systémový prístup k posudzovaniu rizika chemikálií pre životné prostredie. Do tohto stáleho rámca by mala byť zahrnutá aj agentúra EU-OSHA. Agentúry, ktoré tvoria osobitnú skupinu, by mali pre túto osobitnú skupinu načrtnúť spoločnú víziu a ciele a pracovať na trvalejšej a etablovanejšej forme transdisciplinárnej spolupráce medzi uvedenými agentúrami Únie. Mali by mať možnosť plánovať koordinované opatrenia a rozšíriť rozsah svojej spolupráce prostredníctvom ročných akčných plánov.



Pozmeňujúci návrh		17
Návrh nariadenia
Odôvodnenie 37 a (nové)
	

	Text predložený Komisiou
	Pozmeňujúci návrh

	
	(37a)	Vplyv tohto nariadenia na rozpočet Únie bol posúdený1a v súlade s článkom 310 ods. 4 Zmluvy o fungovaní Európskej únie. Na jeho vykonávanie by sa mali vyčleniť dostatočné finančné a ľudské zdroje, pričom by sa mal zohľadniť vplyv financovania na iné programy alebo politiky Únie a mala by sa zaručiť jeho zlučiteľnosť s viacročným finančným rámcom, so systémom vlastných zdrojov a s príslušnou medziinštitucionálnou dohodou, ako aj s rozpočtovými zásadami stanovenými v nariadení Európskeho parlamentu a Rady (EÚ, Euratom) 2024/25091b.

	
	__________________

	
	1a Pro memoria: Rozpočtové posúdenie Výboru Európskeho parlamentu pre rozpočet z (XX) 2026 k návrhu nariadenia Európskeho parlamentu a Rady o Európskej chemickej agentúre a o zmene nariadení (ES) č. 1907/2006, (EÚ) č. 528/2012, (EÚ) č. 649/2012 a (EÚ) 2019/1021 (COM(2025)0386).

	
	1b Nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj).



Pozmeňujúci návrh		18
Návrh nariadenia
Článok 3 – odsek 1
	

	Text predložený Komisiou
	Pozmeňujúci návrh

	Agentúra má podľa rozhodnutia v kontexte spoločnej dohody medzi zástupcami členských štátov z 13. decembra 2003 (2004/97/ES, Euratom)25 sídlo vo fínskych Helsinkách.
	Agentúra má sídlo vo fínskych Helsinkách.

	_________________
	

	25 2004/97/ES, Euratom: Jednomyseľné rozhodnutie prijaté predstaviteľmi členských štátov zasadajúcich na najvyššej štátnej a vládnej úrovni z 13. decembra 2003 o rozmiestnení sídel určitých úradov a agentúr Európskej únie (Ú. v. EÚ L 29, 3.2.2004, s. 15, ELI: http://data.europa.eu/eli/dec/2004/97(1)/oj).
	



Pozmeňujúci návrh		19
Návrh nariadenia
Článok 4 – odsek 1
	

	Text predložený Komisiou
	Pozmeňujúci návrh

	1.	Agentúra prispieva k vykonávaniu a presadzovaniu právnych predpisov a politík Únie týkajúcich sa nebezpečenstiev, rizík a bezpečného používania chemikálií, zmesí a výrobkov, poskytuje vedecké stanoviská a poradenstvo a nezávislé informácie o všetkých otázkach v tejto oblasti a komunikuje o týchto otázkach.
	1.	Agentúra prispieva k vykonávaniu a presadzovaniu právnych predpisov a politík Únie týkajúcich sa nebezpečenstiev, rizík, bezpečného používania a environmentálnej udržateľnosti chemikálií, zmesí a výrobkov, poskytuje vedecké stanoviská a poradenstvo a nezávislé informácie o všetkých otázkach v tejto oblasti, monitoruje vznikajúce chemické riziká a zbiera alebo generuje údaje o chemikáliách a komunikuje o týchto otázkach.



Pozmeňujúci návrh		20
Návrh nariadenia
Článok 4 – odsek 2
	

	Text predložený Komisiou
	Pozmeňujúci návrh

	2.	Pri plnení svojich cieľov sa agentúra zameriava na prispievanie k vysokej úrovni ochrany ľudského zdravia a životného prostredia, k voľnému pohybu látok na vnútornom trhu a ku koherentnosti a konzistentnosti pri hodnotení a riadení chemikálií v celej Únii, pričom zvyšuje konkurencieschopnosť a inovácie, zohľadňuje osobitné potreby malých a stredných podnikov (ďalej len „MSP“), ako sú vymedzené v odporúčaní Komisie zo 6. mája 2003 o definícii mikropodnikov, malých a stredných podnikov26, a podporuje alternatívy k testovaniu na zvieratách.
	2.	Pri plnení svojich cieľov agentúra prispieva k zabezpečeniu vysokej úrovne ochrany ľudského zdravia a životného prostredia vrátane ochrany zraniteľných skupín. Cieľom agentúry je dosahovať kvalitu, koherentnosť a konzistentnosť pri hodnotení a riadení chemikálií v celej Únii, čo je kľúčové na zabezpečenie voľného pohybu látok na vnútornom trhu, pričom prispieva k zvyšovaniu konkurencieschopnosti a inovácií, zohľadňuje osobitné potreby malých a stredných podnikov (ďalej len „MSP“), ako sú vymedzené v odporúčaní Komisie zo 6. mája 2003 o definícii mikropodnikov, malých a stredných podnikov26, a podporuje a posilňuje odborné znalosti v oblasti nahrádzania škodlivých chemikálií a skupín škodlivých chemikálií, ako aj vývoj a používanie prístupov, pri ktorých sa nevyužívajú zvieratá, a nových metodík.

	_________________
	_________________

	26 Odporúčanie Komisie zo 6. mája 2003 o definícii mikropodnikov, malých a stredných podnikov (Ú. v. EÚ L 124, 20.5.2003, s. 36, ELI: http://data.europa.eu/eli/reco/2003/361/oj).
	26 Odporúčanie Komisie zo 6. mája 2003 o definícii mikropodnikov, malých a stredných podnikov (Ú. v. EÚ L 124, 20.5.2003, s. 36, ELI: http://data.europa.eu/eli/reco/2003/361/oj).



Pozmeňujúci návrh		21
Návrh nariadenia
Článok 4 – odsek 5 – písmeno b
	

	Text predložený Komisiou
	Pozmeňujúci návrh

	b)	poskytovať technickú a vedeckú podporu, usmernenia, IT nástroje a digitálnu infraštruktúru na vypracovanie, vykonávanie a presadzovanie tohto nariadenia a odvetvových právnych predpisov Únie, a to s prihliadnutím na osobitné potreby MSP a cieľ nahradiť testovanie na zvieratách alternatívami, ak je to z vedeckého hľadiska možné;
	b)	poskytovať technickú a vedeckú podporu, usmernenia, IT nástroje a digitálnu infraštruktúru na vypracovanie, vykonávanie a presadzovanie tohto nariadenia a odvetvových právnych predpisov Únie, a to s prihliadnutím na ciele zabezpečenia vysokej úrovne ochrany ľudského zdravia a životného prostredia, normy ochrana zdravia pri práci, osobitné potreby MSP a požiadavku nahradiť testovanie na zvieratách prístupmi, pri ktorých sa nevyužívajú zvieratá, ak je to z vedeckého hľadiska možné;



Pozmeňujúci návrh		22
Návrh nariadenia
Článok 4 – odsek 5 – písmeno g a (nové)
	

	Text predložený Komisiou
	Pozmeňujúci návrh

	
	ga)	zabezpečiť predchádzanie konfliktom záujmov alebo ich riadenie, aby sa zabezpečila jej nezávislosť a dôveryhodnosť vo vzťahu k zainteresovaným stranám a širokej verejnosti;



Pozmeňujúci návrh		23
Návrh nariadenia
Článok 4 – odsek 5 – písmeno k a (nové)
	

	Text predložený Komisiou
	Pozmeňujúci návrh

	
	ka)	na žiadosť Európskeho parlamentu alebo členského štátu poskytovať vedecké stanoviská a technickú pomoc v oblasti, ktorá patrí medzi jej právomoci;



Pozmeňujúci návrh		24
Návrh nariadenia
Článok 4 – odsek 5 – písmeno k b (nové)
	

	Text predložený Komisiou
	Pozmeňujúci návrh

	
	kb)	poskytovať každoročnú odbornú prípravu pre zamestnancov a členov výboru a vymieňať si poznatky so všetkými zainteresovanými stranami.



Pozmeňujúci návrh		25
Návrh nariadenia
Článok 4 – odsek 5 a (nový)
	

	Text predložený Komisiou
	Pozmeňujúci návrh

	
	5a.	Žiadosti prijaté podľa odseku 5 písm. c), d), e), k) a ka) tohto článku a podľa článku 13 ods. 2 písm. b), ako aj pravidelná aktualizácia ich stavu sa zverejňujú na webovom sídle agentúry.



Pozmeňujúci návrh		26
Návrh nariadenia
Článok 5 – odsek 1 – písmeno c
	

	Text predložený Komisiou
	Pozmeňujúci návrh

	c)	výbor pre hodnotenie rizík (ďalej len „RAC“), ktorý je zodpovedný za prípravu stanovísk agentúry týkajúcich sa rizík chemikálií pre ľudské zdravie alebo životné prostredie;
	c)	výbor pre hodnotenie rizík (ďalej len „RAC“), ktorý je zodpovedný za prípravu stanovísk agentúry týkajúcich sa nebezpečenstiev a rizík chemikálií pre ľudské zdravie alebo životné prostredie;



Pozmeňujúci návrh		27
Návrh nariadenia
Článok 5 – odsek 1 – písmeno d
	

	Text predložený Komisiou
	Pozmeňujúci návrh

	d)	výbor pre sociálno-ekonomickú analýzu (ďalej len „SEAC“), ktorý je zodpovedný za prípravu stanovísk agentúry týkajúcich sa sociálno-ekonomického vplyvu možných legislatívnych opatrení na látky;
	d)	výbor pre sociálno-ekonomickú analýzu (ďalej len „SEAC“), ktorý je zodpovedný za prípravu stanovísk agentúry týkajúcich sa sociálno-ekonomického vplyvu možných legislatívnych opatrení na chemikálie;



Pozmeňujúci návrh		28
Návrh nariadenia
Článok 5 – odsek 1 – písmeno h a (nové)
	

	Text predložený Komisiou
	Pozmeňujúci návrh

	
	ha)	zhromaždenie akreditovaných zainteresovaných strán, ako je stanovené v článku 41a, ktorého cieľom je posilňovať vzťah medzi akreditovanými zainteresovanými stranami a agentúrou a uľahčovať ich príspevky k úlohám agentúry;



Pozmeňujúci návrh		29
Návrh nariadenia
Článok 5 – odsek 1 – písmeno i
	

	Text predložený Komisiou
	Pozmeňujúci návrh

	i)	sekretariát, ktorý pracuje pod vedením výkonného riaditeľa a vykonáva úlohy vyžadované od agentúry v súlade s odvetvovými právnymi predpismi Únie, poskytuje technickú, vedeckú a administratívnu podporu výborom a fóru a zabezpečuje medzi nimi náležitú koordináciu;
	i)	sekretariát, ktorý pracuje pod vedením výkonného riaditeľa a vykonáva úlohy vyžadované od agentúry v súlade s odvetvovými právnymi predpismi Únie, poskytuje technickú, vedeckú a administratívnu podporu, budovanie kapacít a odbornú prípravu výborom a fóru a zabezpečuje medzi nimi náležitú koordináciu;



Pozmeňujúci návrh		30
Návrh nariadenia
Článok 6 – pododsek 1 – písmeno c
	

	Text predložený Komisiou
	Pozmeňujúci návrh

	c)	dvaja experti vymenovaní Európskym parlamentom.
	c)	dve nezávislé osoby vymenované Európskym parlamentom, ktoré vykonávajú svoje povinnosti nezávisle a nepožadujú ani neprijímajú pokyny od žiadnej inštitúcie, orgánu, úradu alebo agentúry Únie ani od žiadnej vlády, ani od akýchkoľvek iného verejného alebo súkromného subjektu.



Pozmeňujúci návrh		31
Návrh nariadenia
Článok 6 – odsek 2
	

	Text predložený Komisiou
	Pozmeňujúci návrh

	2.	Zástupcovia členských štátov, zástupcovia Komisie a experti vymenovaní Európskym parlamentom majú hlasovacie právo. Osoby zastupujúce zainteresované strany vymenované Komisiou hlasovacie právo nemajú.
	2.	Zástupcovia členských štátov, zástupcovia Komisie a nezávislé osoby vymenované Európskym parlamentom majú hlasovacie právo. Osoby zastupujúce zainteresované strany vymenované Komisiou hlasovacie právo nemajú.



Pozmeňujúci návrh		32
Návrh nariadenia
Článok 6 – odsek 3 – písmeno b
	

	Text predložený Komisiou
	Pozmeňujúci návrh

	b)	odborových zväzov;
	b)	odborových zväzov vrátane bezpečnosti a ochrany zdravia pri práci.



Pozmeňujúci návrh		33
Návrh nariadenia
Článok 6 – odsek 3 – písmeno d a (nové)
	

	Text predložený Komisiou
	Pozmeňujúci návrh

	
	da)	prístupov, pri ktorých sa nevyužívajú zvieratá;



Pozmeňujúci návrh		34
Návrh nariadenia
Článok 6 – odsek 4
	

	Text predložený Komisiou
	Pozmeňujúci návrh

	4.	Členovia riadiacej rady sa vymenúvajú na základe ich znalostí a príslušných skúseností v oblasti chemickej bezpečnosti alebo regulácie chemikálií, a to s prihliadnutím na príslušné riadiace, administratívne a rozpočtové schopnosti. V súlade so zásadou rovnakého zaobchádzania s mužmi a so ženami sa všetky strany, ktoré nominujú a vymenúvajú členov riadiacej rady, usilujú o dosiahnutie rodovej rovnováhy v riadiacej rade. Členovia, náhradníci a pozorovatelia výborov a fóra alebo ich pracovných skupín nie sú oprávnení stať členmi riadiacej rady.
	4.	Členovia riadiacej rady sa vymenúvajú na základe ich znalostí a príslušných skúseností v oblasti chemickej bezpečnosti alebo regulácie chemikálií, a to s náležitou pozornosťou venovanou ich príslušným riadiacim, administratívnym a rozpočtovým schopnostiam. V súlade so zásadou rovnakého zaobchádzania so všetkými rodmi sa všetky strany, ktoré nominujú a vymenúvajú členov riadiacej rady, usilujú o dosiahnutie rodovej rovnováhy v riadiacej rade. Členovia, náhradníci a pozorovatelia výborov a fóra alebo ich pracovných skupín nie sú oprávnení stať členmi riadiacej rady.



Pozmeňujúci návrh		35
Návrh nariadenia
Článok 6 – odsek 4 a (nový)
	

	Text predložený Komisiou
	Pozmeňujúci návrh

	
	4a.	Členovia riadiacej rady sa navrhujú a vymenúvajú v súlade s pravidlami pre konflikty záujmov, ktoré prijala riadiaca rada podľa článku 9 ods. 1 písm. e).



Pozmeňujúci návrh		36
Návrh nariadenia
Článok 6 – odsek 6
	

	Text predložený Komisiou
	Pozmeňujúci návrh

	6.	Členovia riadiacej rady konajú výlučne v záujme agentúry.
	6.	Členovia riadiacej rady konajú výlučne v záujme agentúry a Únie.



Pozmeňujúci návrh		37
Návrh nariadenia
Článok 9 – odsek 1 – písmeno s
	

	Text predložený Komisiou
	Pozmeňujúci návrh

	s)	prijíma rokovací poriadok výborov a fóra na návrh fóra v súlade s článkom 17 ods. 5;
	s)	prijíma rokovací poriadok výborov a fóra a zhromaždenia zainteresovaných strán;



Pozmeňujúci návrh		38
Návrh nariadenia
Článok 1 – odsek 1 – písmeno y
	

	Text predložený Komisiou
	Pozmeňujúci návrh

	y)	prijíma praktické opatrenia na dodržiavanie nariadenia Európskeho parlamentu a Rady (ES) č. 1049/200128 vrátane odvolaní alebo opravných prostriedkov potrebných na preskúmanie čiastočného alebo úplného zamietnutia žiadosti o zachovanie dôvernosti;
	y)	prijíma praktické opatrenia na dodržiavanie nariadenia Európskeho parlamentu a Rady (ES) č. 1049/200128 vrátane odvolaní alebo opravných prostriedkov potrebných na preskúmanie čiastočného alebo úplného zamietnutia žiadosti o zachovanie dôvernosti, ako sa uvádza v článku 37a;

	_________________
	_________________

	28 Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43, ELI: http://data.europa.eu/eli/reg/2001/1049/oj).
	28 Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43, ELI: http://data.europa.eu/eli/reg/2001/1049/oj).



Pozmeňujúci návrh		39
Návrh nariadenia
Článok 10 – odsek 3
	

	Text predložený Komisiou
	Pozmeňujúci návrh

	3.	Ak Komisia vyjadrí vážne obavy v súvislosti s návrhom rozhodnutia predloženým riadiacej rade v otázkach týkajúcich sa delegovaného nariadenia Komisie (EÚ) 2019/71529 o rámcovom nariadení o rozpočtových pravidlách pre decentralizované regulačné agentúry alebo Služobného poriadku úradníkov Európskej únie a Podmienok zamestnávania ostatných zamestnancov Európskej únie podľa nariadenia č. 31 (EHS), 11 (ESAE), riadiaca rada odloží prijatie rozhodnutia. Do 15 dní ho riadiaca rada opätovne preskúma a prijme ho, a to prípadne aj v zmenenom znení, v druhom čítaní, buď dvojtretinovou väčšinou vrátane zástupcov Komisie alebo štvorpätinovou väčšinou zástupcov členských štátov.
	3.	Ak Komisia vyjadrí vážne obavy v súvislosti s návrhom rozhodnutia predloženým riadiacej rade v otázkach týkajúcich sa delegovaného nariadenia Komisie (EÚ) 2019/71529 o rámcovom nariadení o rozpočtových pravidlách pre decentralizované regulačné agentúry alebo Služobného poriadku úradníkov Európskej únie a Podmienok zamestnávania ostatných zamestnancov Európskej únie podľa nariadenia č. 31 (EHS), 11 (ESAE), riadiaca rada odloží prijatie rozhodnutia. Do 15 dní ho riadiaca rada opätovne preskúma a prijme ho, a to prípadne aj v zmenenom znení, v druhom čítaní.

	_________________
	_________________

	29 Delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046 (Ú. v. EÚ L 122, 10.5.2019, s. 1, ELI: http://data.europa.eu/eli/reg_del/2019/715/oj).
	29 Delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046 (Ú. v. EÚ L 122, 10.5.2019, s. 1, ELI: http://data.europa.eu/eli/reg_del/2019/715/oj).



Pozmeňujúci návrh		40
Návrh nariadenia
Článok 12 – odsek 3
	

	Text predložený Komisiou
	Pozmeňujúci návrh

	3.	Bez toho, aby boli dotknuté právomoci Komisie a riadiacej rady, výkonný riaditeľ je pri výkone svojich povinností nezávislý a nesmie žiadať ani prijímať pokyny od žiadnej inštitúcie, orgánu, úradu alebo agentúry Únie, ani od žiadnej vlády alebo iného verejného alebo súkromného subjektu. Výkonný riaditeľ podáva Európskemu parlamentu alebo Rade správy o plnení úloh podľa tohto nariadenia, ak ho o to príslušná inštitúcia požiada.
	(Netýka sa slovenskej verzie.)	   



Pozmeňujúci návrh		41
Návrh nariadenia
Článok 12 – odsek 5 – písmeno d
	

	Text predložený Komisiou
	Pozmeňujúci návrh

	d)	zabezpečuje dodržiavanie termínov stanovených v odvetvových právnych predpisoch Únie pre prijímanie stanovísk agentúrou a výbormi;
	d)	zabezpečuje dodržiavanie termínov stanovených v odvetvových právnych predpisoch Únie pre prijímanie stanovísk agentúrou a výbormi a nezávislosť týchto stanovísk;



Pozmeňujúci návrh		42
Návrh nariadenia
Článok 12 – odsek 5 – písmeno e
	

	Text predložený Komisiou
	Pozmeňujúci návrh

	e)	zabezpečuje náležitú a včasnú koordináciu medzi jednotlivými orgánmi agentúry, a to aj v súvislosti s potenciálnou rozdielnosťou ich vedeckých stanovísk, v súlade s článkom 45;
	e)	zabezpečuje náležitú a včasnú koordináciu medzi jednotlivými orgánmi agentúry, a to aj v súvislosti s potenciálnou rozdielnosťou ich vedeckých stanovísk;



Pozmeňujúci návrh		43
Návrh nariadenia
Článok 12 – odsek 5 – písmeno e a (nové)
	

	Text predložený Komisiou
	Pozmeňujúci návrh

	
	ea)	zabezpečuje náležitú a včasnú koordináciu s inými orgánmi Únie, pokiaľ ide o potenciálnu rozdielnosť vedeckých stanovísk v súlade s článkom 45;



Pozmeňujúci návrh		44
Návrh nariadenia
Článok 12 – odsek 5 – písmeno h a (nové)
	

	Text predložený Komisiou
	Pozmeňujúci návrh

	
	ha)	zabezpečuje primeranú a včasnú reakciu na oznámenia o pokusoch o nátlak alebo pokusoch o nenáležité ovplyvňovanie podané podľa článku 19 ods. 3a; záznam o všetkých týchto oznámeniach a odpovediach sa zahrnie do výročnej správy o činnosti uvedenej v písmene q) tohto odseku, pričom sa zachová anonymita osôb, ktoré podali oznámenie;



Pozmeňujúci návrh		45
Návrh nariadenia
Článok 12 – odsek 5 – písmeno p a (nové)
	

	Text predložený Komisiou
	Pozmeňujúci návrh

	
	pa)	vymenúva zástupcu agentúry do pracovnej skupiny uvedenej v článku 44;



Pozmeňujúci návrh		46
Návrh nariadenia
Článok 12 – odsek 6 a (nový)
	

	Text predložený Komisiou
	Pozmeňujúci návrh

	
	6a.	Výkonný riaditeľ zabezpečuje psychicky zdravé pracovisko tým, že venuje náležitú pozornosť opatreniam prospešným pre duševné zdravie pri práci.



Pozmeňujúci návrh		47
Návrh nariadenia
Článok 13 – odsek 2 – písmeno b
	

	Text predložený Komisiou
	Pozmeňujúci návrh

	b)	všetkým ostatným záležitostiam, na ktoré sa ešte nevzťahuje odsek 1 alebo odsek 2 písm. a), týkajúcim sa nebezpečenstiev, rizík a bezpečného používania chemikálií ako takých, v zmesiach alebo vo výrobkoch, ako je vymedzené v článku 3 ods. 1, 2 a 3 nariadenia (ES) č. 1907/2006.
	b)	všetkým ostatným záležitostiam, na ktoré sa ešte nevzťahuje odsek 1 alebo odsek 2 písm. a), týkajúcim sa nebezpečenstiev, rizík a bezpečného používania látok ako takých, v zmesiach alebo vo výrobkoch, ako je vymedzené v článku 3 ods. 1, 2 a 3 nariadenia (ES) č. 1907/2006.



Pozmeňujúci návrh		48
Návrh nariadenia
Článok 13 – odsek 2 a (nový)
	

	Text predložený Komisiou
	Pozmeňujúci návrh

	
	2a.	Okrem úloh uvedených v odseku 1 výbory na žiadosť výkonného riaditeľa:

	
	a) 	poskytujú technickú a vedeckú podporu krokom, ktoré zlepšujú spoluprácu medzi Úniou, členskými štátmi, medzinárodnými organizáciami a tretími krajinami vo vedeckých a technických otázkach týkajúcich sa bezpečnosti látok, ako aj aktívnu účasť na technickej pomoci a činnostiach zameraných na budovanie kapacít v oblasti zodpovedného nakladania s chemikáliami v rozvojových krajinách;

	
	b) 	vypracúvajú stanovisko k všetkým ďalším aspektom týkajúcim sa bezpečnosti látok ako takých, látok v zmesiach alebo vo výrobkoch.



Pozmeňujúci návrh		49
Návrh nariadenia
Článok 13 – odsek 2 b (nový)
	

	Text predložený Komisiou
	Pozmeňujúci návrh

	
	2b.	Európsky parlament alebo členský štát môže predložiť žiadosť agentúre, aby vydala vedecké stanovisko k záležitostiam, ktoré patria do jej právomoci. K žiadosti sa priložia základné informácie vysvetľujúce vedeckú otázku, ktorá sa má riešiť, a záujem Únie.

	
	Agentúra môže žiadosť o stanovisko zamietnuť alebo navrhnúť zmeny po konzultácii s Európskym parlamentom alebo členským štátom, resp. členskými štátmi, ktoré žiadosť podali. Odôvodnenie zamietnutia sa poskytne Európskemu parlamentu alebo členskému štátu, resp. členským štátom, ktoré žiadosť podali.



Pozmeňujúci návrh		50
Návrh nariadenia
Článok 13 – odsek 3
	

	Text predložený Komisiou
	Pozmeňujúci návrh

	3.	O počte takýchto vedeckých stanovísk, ktoré sa majú poskytnúť, a o lehotách na ich poskytnutie každoročne rozhoduje Komisia spolu s agentúrou.
	3.	O počte takýchto vedeckých stanovísk, ktoré sa majú poskytnúť v súlade s odsekom 2, a o lehotách na ich poskytnutie každoročne rozhoduje Komisia spolu s agentúrou.



Pozmeňujúci návrh		51
Návrh nariadenia
Článok 14 – odsek 4
	

	Text predložený Komisiou
	Pozmeňujúci návrh

	4.	Každý členský štát vymenuje jedného člena výboru BPC, pričom môže vymenovať jedného náhradníka výboru BPC. Členovia výboru BPC sa vymenúvajú na základe ich úlohy a skúseností s vykonávaním úloh pridelených výboru BPC a môžu pracovať v niektorom z príslušných orgánov.
	4.	Každý členský štát vymenuje jedného člena výboru BPC, pričom môže vymenovať jedného náhradníka výboru BPC. Členovia výboru BPC sa vymenúvajú na základe ich úlohy a skúseností s vykonávaním úloh pridelených výboru BPC.



Pozmeňujúci návrh		52
Návrh nariadenia
Článok 14 – odsek 4 a (nový)
	

	Text predložený Komisiou
	Pozmeňujúci návrh

	
	4a.	Agentúra na žiadosť členského štátu pomáha tomuto členskému štátu identifikovať možných kandidátov členského štátu na nomináciu podľa odsekov 1 a 2. Povinnosť nominovať kandidáta však prináleží členským štátom.



Pozmeňujúci návrh		53
Návrh nariadenia
Článok 14 – odsek 5 – pododsek 1
	

	Text predložený Komisiou
	Pozmeňujúci návrh

	Členov výboru VVBS vymenúva riadiaca rada zo zoznamu vhodných kandidátov zostaveného na základe výzvy na vyjadrenie záujmu, ktorú vyhlásila agentúra.
	Členov výboru VVBS vyberá a vymenúva riadiaca rada zo zoznamu vhodných kandidátov vypracovaného výkonným riaditeľom. Zoznam sa vytvorí na základe žiadostí prijatých na základe výzvy na vyjadrenie záujmu, ktorú vyhlásila agentúra, a jeho cieľom je zahrnúť najmenej dvojnásobok počtu kandidátov potrebných na obsadenie pracovných miest vo výbore VVBS a za každú oblasť ich odbornosti.



Pozmeňujúci návrh		54
Návrh nariadenia
Článok 14 – odsek 5 – pododsek 2 – písmeno a – bod iv a (nový)
	

	Text predložený Komisiou
	Pozmeňujúci návrh

	
	iva)	posudzovanie bezpečnosti nanomateriálov;



Pozmeňujúci návrh		55
Návrh nariadenia
Článok 14 – odsek 5 – pododsek 2 – písmeno a – bod v
	

	Text predložený Komisiou
	Pozmeňujúci návrh

	v)	alternatívne metódy skúšania a nové metodiky vrátane metodík s novým prístupom a techník in vitro/alebo in silico;
	v)	prístupy, pri ktorých sa nevyužívajú zvieratá, a nové metodiky vrátane metodík s novým prístupom a techník in vitro/alebo in silico;



Pozmeňujúci návrh		56
Návrh nariadenia
Článok 14 – odsek 5 – pododsek 2 – písmeno b
	

	Text predložený Komisiou
	Pozmeňujúci návrh

	b)	nezávislosť a absencia konfliktov záujmov.
	b)	nezávislosť a absencia konfliktov záujmov v súlade s pravidlami prijatými podľa článku 9 ods. 1 písm. e).



Pozmeňujúci návrh		57
Návrh nariadenia
Článok 14 – odsek 5 – pododsek 3
	

	Text predložený Komisiou
	Pozmeňujúci návrh

	Výbor VVBS má maximálne 20 členov.
	Výbor VVBS má 20 členov a jeho cieľom je zahrnúť aspoň dvoch členov za každú zastúpenú oblasť odbornosti.



Pozmeňujúci návrh		58
Návrh nariadenia
Článok 14 – odsek 5 a (nový)
	

	Text predložený Komisiou
	Pozmeňujúci návrh

	
	5a.	Členovia výborov sa navrhujú a vymenúvajú v súlade s pravidlami pre konflikty záujmov, ktoré prijala riadiaca rada podľa článku 9 ods. 1 písm. e).



Pozmeňujúci návrh		59
Návrh nariadenia
Článok 14 – odsek 6
	

	Text predložený Komisiou
	Pozmeňujúci návrh

	6.	Všetky výbory musia mať medzi svojimi členmi široké spektrum príslušných odborných znalostí. Výbory môžu kooptovať ďalších členov vybraných na základe ich osobitnej odbornej spôsobilosti. Maximálny počet kooptovaných členov výborov RAC, SEAC a VVBS stanoví a upraví riadiaca rada na základe návrhu výkonného riaditeľa, a to s prihliadnutím na pracovné zaťaženie výborov, druh potrebných odborných znalostí a dostupnosť finančných zdrojov. Výbory MSC a BPC môžu kooptovať maximálne päť ďalších členov.
	6.	Všetky výbory musia mať medzi svojimi členmi široké spektrum príslušných odborných znalostí. Výbory môžu kooptovať ďalších členov vybraných na základe ich osobitnej odbornej spôsobilosti a s ohľadom na geografickú rozmanitosť. Maximálny počet kooptovaných členov výborov stanoví a upraví riadiaca rada na základe návrhu výkonného riaditeľa, a to s prihliadnutím na pracovné zaťaženie výborov, druh potrebných odborných znalostí a dostupnosť finančných zdrojov.



Pozmeňujúci návrh		60
Návrh nariadenia
Článok 14 – odsek 7 a (nový)
	

	Text predložený Komisiou
	Pozmeňujúci návrh

	
	7a.	Kooptovaní členovia, experti, poradcovia a zainteresované strany nemajú hlasovacie práva.



Pozmeňujúci návrh		61
Návrh nariadenia
Článok 14 – odsek 9
	

	Text predložený Komisiou
	Pozmeňujúci návrh

	9.	Členské štáty poskytnú primerané vedecké a technické zdroje tým členom výborov, ktorých nominovali alebo vymenovali, a uľahčujú činnosť výborov a ich pracovných skupín.
	9.	Členské štáty poskytnú primerané vedecké a technické zdroje a administratívnu podporu tým členom výborov, ktorých nominovali alebo vymenovali, čím umožňujú ich účinnú účasť, a uľahčujú činnosť výborov a ich pracovných skupín.



Pozmeňujúci návrh		62
Návrh nariadenia
Článok 14 – odsek 10
	

	Text predložený Komisiou
	Pozmeňujúci návrh

	10.	Členovia výborov RAC, SEAC a VVBS sú nezávislí a nesmú žiadať ani prijímať pokyny od žiadnej vlády ani inej inštitúcie, orgánu, úradu alebo subjektu. Členovia výborov MSC a BPC konajú vo verejnom záujme. Musia sa zdržať akéhokoľvek konania, ktoré je nezlučiteľné s ich povinnosťami alebo plnením ich úloh.
	10.	Členovia výborov RAC, SEAC a VVBS sú nezávislí a nesmú žiadať ani prijímať pokyny od žiadnej vlády ani inej inštitúcie, orgánu, úradu alebo subjektu. Títo členovia a členovia výborov MSC a BPC konajú vo verejnom záujme a v záujme Únie. Musia sa zdržať akéhokoľvek konania, ktoré je nezlučiteľné s ich povinnosťami alebo plnením ich úloh.



Pozmeňujúci návrh		63
Návrh nariadenia
Článok 14 – odsek 12
	

	Text predložený Komisiou
	Pozmeňujúci návrh

	12.	Členovia výborov, ktorých nominoval alebo vymenoval členský štát, zabezpečujú náležitú koordináciu medzi úlohami agentúry a prácou príslušných orgánov svojich členských štátov.
	12.	Členovia výborov MSC a BPC, ktorých nominoval alebo vymenoval členský štát, zabezpečujú náležitú koordináciu medzi prácou vo výboroch a prácou príslušných orgánov vo svojich členských štátoch.



Pozmeňujúci návrh		64
Návrh nariadenia
Článok 14 – odsek 15
	

	Text predložený Komisiou
	Pozmeňujúci návrh

	15.	Dotknutý člen alebo jeho zamestnávateľ uvedený v odseku 13 je odmeňovaný agentúrou v súlade s finančnými dojednaniami stanovenými riadiacou radou na základe kladného stanoviska Komisie. Zoznam úloh, za ktoré možno vyplácať odmenu, stanoví riadiaca rada na základe kladného stanoviska Komisie. Ak dotknutý člen nesplní niektorú z týchto úloh, výkonný riaditeľ môže odmenu nevyplatiť.
	15.	Dotknutý člen alebo jeho zamestnávateľ uvedený v odseku 14 je odmeňovaný agentúrou v súlade s finančnými dojednaniami stanovenými riadiacou radou na základe kladného stanoviska Komisie. Zoznam úloh, za ktoré možno vyplácať odmenu, stanoví riadiaca rada na základe kladného stanoviska Komisie. Ak dotknutý člen nesplní niektorú z týchto úloh, výkonný riaditeľ môže odmenu nevyplatiť.



Pozmeňujúci návrh		65
Návrh nariadenia
Článok 15 – odsek 2
	

	Text predložený Komisiou
	Pozmeňujúci návrh

	2.	Výbory vynakladajú pri príprave stanoviska maximálne úsilie o dosiahnutie konsenzu medzi svojimi členmi. Stanovisko obsahuje odôvodnenie pozície výboru. Ak sa nedosiahne konsenzus, stanovisko pozostáva z pozície väčšiny členov, menšinových pozícií a z odôvodnenia väčšinovej pozície a menšinových pozícií. Stanovisko sa zverejní.
	2.	Výbory vynakladajú pri príprave stanoviska maximálne úsilie o dosiahnutie konsenzu medzi svojimi členmi. Stanovisko obsahuje odôvodnenie pozície výboru. Ak sa nedosiahne konsenzus, stanovisko pozostáva z pozície väčšiny členov, menšinových pozícií a z odôvodnenia väčšinovej pozície a menšinových pozícií. Stanovisko sa zverejní na webovom sídle agentúry.



Pozmeňujúci návrh		66
Návrh nariadenia
Článok 15 – odsek 4
	

	Text predložený Komisiou
	Pozmeňujúci návrh

	4.	Každý výbor vypracuje návrh svojho rokovacieho poriadku, ktorý pripraví na schválenie výkonný riaditeľ a následne ho prijme riadiaca rada. Rokovací poriadok výborov RAC a SEAC si vyžaduje schválenie zástupcami Komisie v riadiacej rade.
	4.	Každý výbor vypracuje návrh svojho rokovacieho poriadku, ktorý pripraví na schválenie výkonný riaditeľ a následne ho prijme riadiaca rada. Pri príprave rokovacieho poriadku výborov RAC, SEAC a SCCS výkonný riaditeľ konzultuje so zástupcami Komisie v riadiacej rade.



Pozmeňujúci návrh		67
Návrh nariadenia
Článok 15 – odsek 5
	

	Text predložený Komisiou
	Pozmeňujúci návrh

	5.	V rokovacom poriadku každého výboru sa stanovujú postupy pre výmenu a kooptovanie členov, pre vytváranie a organizáciu pracovných skupín a pre prípadné delegovanie určitých úloh na tieto pracovné skupiny. V rokovacom poriadku sa stanovuje aj postup pre naliehavé prijímanie stanovísk a riešenie konfliktov záujmov. Tento rokovací poriadok sa zverejní.
	5.	V rokovacom poriadku každého výboru sa stanovujú postupy pre výmenu a kooptovanie členov, pre vytváranie a organizáciu pracovných skupín a pre prípadné delegovanie určitých úloh na tieto pracovné skupiny. Prijímanie stanovísk sa na tieto pracovné skupiny nedeleguje. V rokovacom poriadku sa stanovuje aj postup pre naliehavé prijímanie stanovísk a riešenie konfliktov záujmov. Tento rokovací poriadok sa zverejní na webovom sídle agentúry.



Pozmeňujúci návrh		68
Návrh nariadenia
Článok 15 – odsek 6 a (nový)
	

	Text predložený Komisiou
	Pozmeňujúci návrh

	
	6a.	Na všetkých schôdzach výboru sa verejnosti včas sprístupnia podrobné zhrnutia, aby verejnosť mohla sledovať pokrok dosiahnutý v súvislosti s dokumentmi a inými prerokúvanými bodmi.



Pozmeňujúci návrh		69
Návrh nariadenia
Článok 16 – odsek 4
	

	Text predložený Komisiou
	Pozmeňujúci návrh

	4.	Agentúra aktualizuje zoznam expertov, ktorý zahŕňa expertov uvedených v článku 16 ods. 1 a ďalších expertov určených priamo agentúrou.
	4.	Agentúra aktualizuje zoznam expertov, ktorý zahŕňa expertov uvedených v článku 16 ods. 1 a ďalších expertov určených priamo agentúrou, ako aj kvalifikácie týchto expertov.



Pozmeňujúci návrh		70
Návrh nariadenia
Článok 16 – odsek 5
	

	Text predložený Komisiou
	Pozmeňujúci návrh

	5.	Ustanovenia o nezávislosti v článku 14 ods. 9, o zmluvných dojednaniach v článku 14 ods. 13 a o finančných dojednaniach týkajúcich sa odmeňovania v článku 14 ods. 14 sa uplatňujú mutatis mutandis na každého experta pôsobiaceho v pracovnej skupine výborov alebo fóra alebo vykonávajúceho akúkoľvek inú úlohu pre agentúru.
	5.	Ustanovenia o nezávislosti v článku 14 ods. 10, o zmluvných dojednaniach v článku 14 ods. 14 a o finančných dojednaniach týkajúcich sa odmeňovania v článku 14 ods. 15 sa uplatňujú mutatis mutandis na každého experta pôsobiaceho v pracovnej skupine výborov alebo fóra alebo vykonávajúceho akúkoľvek inú úlohu pre agentúru.



Pozmeňujúci návrh		71
Návrh nariadenia
Článok 17 – odsek 5
	

	Text predložený Komisiou
	Pozmeňujúci návrh

	5.	Fórum vypracuje pre riadiacu radu návrh svojho rokovacieho poriadku. V rokovacom poriadku sa stanovia postupy vymenovania a výmeny predsedu, výmeny členov a postupy pri delegovaní určitých úloh na pracovné skupiny.
	5.	Fórum vypracuje návrh svojho rokovacieho poriadku, ktorý prijme riadiaca rada. V rokovacom poriadku sa stanovia postupy vymenovania a výmeny predsedu, výmeny členov a postupy pri delegovaní určitých úloh na pracovné skupiny.



Pozmeňujúci návrh		72
Návrh nariadenia
Článok 19 – odsek 1
	

	Text predložený Komisiou
	Pozmeňujúci návrh

	1.	Členov výborov a fóra uverejňuje výkonný riaditeľ na webovom sídle agentúry. Jednotliví členovia môžu požiadať, aby sa ich mená nezverejnili, ak sa domnievajú, že také zverejnenie by ich mohlo ohroziť. O takejto žiadosti rozhodne výkonný riaditeľ. Pri zverejnení vymenovania člena sa zverejnia aj jeho odborné kvalifikácie.
	1.	Členov výborov a fóra a zoznam expertov uvedený v článku 16 ods. 4 uverejňuje výkonný riaditeľ na webovom sídle agentúry. Jednotliví členovia a experti môžu požiadať, aby sa ich mená nezverejnili, ak sa domnievajú, že také zverejnenie by ich mohlo ohroziť. O takejto žiadosti rozhodne výkonný riaditeľ. Pri zverejnení vymenovania člena sa zverejnia aj jeho odborné kvalifikácie.



Pozmeňujúci návrh		73
Návrh nariadenia
Článok 19 – odsek 3
	

	Text predložený Komisiou
	Pozmeňujúci návrh

	3.	Výkonný riaditeľ, predsedovia a členovia výborov a fóra a všetci zúčastnení experti musia na zasadnutiach členov riadiacej rady oznámiť akékoľvek ďalšie záujmy, ktoré by sa mohli považovať za záujmy ovplyvňujúce povinnosti členov podľa článku 14 ods. 10, pokiaľ ide o ktorýkoľvek bod programu. Osoba, ktorá oznámila takéto záujmy, sa nezúčastňuje na hlasovaní k príslušnému bodu.
	3.	Výkonný riaditeľ, predsedovia a členovia výborov a fóra a všetci zúčastnení experti a poradcovia musia na každom zasadnutí členov riadiacej rady oznámiť akékoľvek ďalšie záujmy, ktoré by sa mohli považovať za záujmy ovplyvňujúce povinnosti členov podľa článku 14 ods. 10, pokiaľ ide o ktorýkoľvek bod programu. Osoba, ktorá oznámila takéto záujmy, sa nezúčastňuje na hlasovaní k príslušnému bodu.



Pozmeňujúci návrh		74
Návrh nariadenia
Článok 19 – odsek 3 a (nový)
	

	Text predložený Komisiou
	Pozmeňujúci návrh

	
	3a.	Členovia riadiacej rady, predsedovia a členovia výborov a fóra a všetci zúčastnení experti a poradcovia bezodkladne podávajú výkonnému riaditeľovi správy o všetkých pokusoch vyvíjať nátlak alebo pokusoch o nenáležité ovplyvňovanie, ktoré na nich cielia.



Pozmeňujúci návrh		75
Návrh nariadenia
Článok 27 – odsek 1 – úvodná časť
	

	Text predložený Komisiou
	Pozmeňujúci návrh

	Do konca každého roka schváli riadiaca rada na základe návrhu výkonného riaditeľa návrh jednotného programového dokumentu, ktorý obsahuje:
	(Netýka sa slovenskej verzie.)



Pozmeňujúci návrh		76
Návrh nariadenia
Článok 27 – odsek 1 – písmeno d a (nové)
	

	Text predložený Komisiou
	Pozmeňujúci návrh

	
	da)	posúdenie primeranosti finančných a ľudských zdrojov agentúry na vykonávanie súčasných a nadchádzajúcich úloh;



Pozmeňujúci návrh		77
Návrh nariadenia
Článok 27 – odsek 1 – písmeno d b (nové)
	

	Text predložený Komisiou
	Pozmeňujúci návrh

	
	db)	stratégiu účinného využívania členov a expertov uvedených v článku 14 ods. 6 a v článkoch 16 a 35;



Pozmeňujúci návrh		78
Návrh nariadenia
Článok 27 – odsek 1 – písmeno d c (nové)
	

	Text predložený Komisiou
	Pozmeňujúci návrh

	
	dc)	stratégiu pre očakávané potreby a výdavky vyplývajúce z vyslania podľa článku 35 ods. 2a a pre každé rozhodnutie poskytnúť finančnú podporu vnútroštátnym orgánom, agentúram a výskumným ústavom na vykonávanie určitých úloh v zmysle článku 41b.



Pozmeňujúci návrh		79
Návrh nariadenia
Článok 29 – odsek 4 a (nový)
	

	Text predložený Komisiou
	Pozmeňujúci návrh

	
	4a.	Poplatky vyberané podľa odvetvových právnych predpisov Únie sa stanovia na úrovni, ktorá postačuje na pokrytie nákladov na služby poskytované v súlade s týmito právnymi predpismi.



Pozmeňujúci návrh		80
Návrh nariadenia
Článok 29 – odsek 4 b (nový)
	

	Text predložený Komisiou
	Pozmeňujúci návrh

	
	4b.	Agentúra v medziach rozpočtu prijatého v súlade s rozpočtovými pravidlami Únie určuje interné rozdelenie finančných zdrojov na svoje činnosti a úlohy v súlade so svojím mandátom a programovými dokumentmi.



Pozmeňujúci návrh		81
Návrh nariadenia
Článok 29 – odsek 5 – písmeno a
	

	Text predložený Komisiou
	Pozmeňujúci návrh

	a)	agentúra prispieva do rezervy výlučne z rozpočtových výsledkov ku koncu roka v zmysle článku 99 ods. 4 delegovaného nariadenia (EÚ) 2019/715, ak sú tieto výsledky kladné a pochádzajú z príjmov z poplatkov, ktoré sú vyššie ako rozpočtované sumy v danom roku;
	a)	agentúra prispieva do rezervy výlučne z rozpočtových výsledkov ku koncu roka v zmysle článku 99 ods. 4 delegovaného nariadenia (EÚ) 2019/715, ak sú tieto výsledky kladné a pochádzajú z príjmov z poplatkov, ktoré sú vyššie ako rozpočtované sumy v poslednom opravnom rozpočte schválenom riadiacou radou agentúry v danom roku;



Pozmeňujúci návrh		82
Návrh nariadenia
Článok 29 – odsek 5 – písmeno b
	

	Text predložený Komisiou
	Pozmeňujúci návrh

	b)	rezerva zahrnutá v roku N do návrhu rozpočtu na rok N+1 nesmie v žiadnom okamihu prekročiť 8 % z celkovej skutočnej sumy príjmov agentúry z poplatkov uvedených v odseku 3 písm. b) a príspevku Únie uvedeného v odseku 3 písm. a) dosiahnutej v roku N-1 a zároveň nesmie prekročiť 8 % z celkovej skutočnej sumy administratívnych a prevádzkových výdavkov agentúry dosiahnutých v roku N-1, bez ohľadu na to, ktorá suma je nižšia;
	b)	rezerva zahrnutá v roku N do návrhu rozpočtu na rok N+1 nesmie v žiadnom okamihu prekročiť 15 % priemeru celkovej skutočnej sumy príjmov agentúry za posledných päť rokov z poplatkov uvedených v odseku 3 písm. b);



Pozmeňujúci návrh		83
Návrh nariadenia
Článok 29 – odsek 5 – písmeno c a (nové)
	

	Text predložený Komisiou
	Pozmeňujúci návrh

	
	ca)	agentúra v rámci svojej výročnej správy o činnosti každoročne informuje o počiatočnom stave rezervy a o kladných a záporných peňažných tokoch a poskytne ich odôvodnenie;



Pozmeňujúci návrh		84
Návrh nariadenia
Článok 29 – odsek 6
	

	Text predložený Komisiou
	Pozmeňujúci návrh

	6.	Komisia môže preskúmať podmienky pre rezervu stanovené v odseku 5 a je splnomocnená prijímať delegované akty v súlade s článkom 46 ods. 1 s cieľom zmeniť odsek 5 na základe daného preskúmania.
	6.	Na konci štvrtého roka fungovania rezervy Komisia predloží Európskemu parlamentu a Rade hodnotenie jej fungovania. Vo vhodných prípadoch predloží Komisia Európskemu parlamentu a Rade legislatívny návrh na úpravu rezervy.



Pozmeňujúci návrh		85
Návrh nariadenia
Článok 30 – odsek 2 a (nový)
	

	Text predložený Komisiou
	Pozmeňujúci návrh

	
	2a.	Agentúra monitoruje svoje náklady a jej výkonný riaditeľ v rámci výročnej správy o činnosti predkladanej Európskemu parlamentu, Rade, Komisii a Dvoru audítorov včas poskytuje podrobné a podložené informácie o nákladoch, ktoré sa majú uhrádzať z poplatkov patriacich do rozsahu pôsobnosti tohto nariadenia.



Pozmeňujúci návrh		86
Návrh nariadenia
Článok 30 a (nový)
	

	Text predložený Komisiou
	Pozmeňujúci návrh

	
	Článok 30a	

	
	Revízia poplatkov

	
	1.	Komisia najneskôr ... [dva roky odo dňa začatia uplatňovania tohto nariadenia] a potom každé tri roky vyhodnotí rozpočtovú primeranosť poplatkov splatných agentúre a náležite ich upraví, najmä s ohľadom na zabezpečenie toho, aby príjmy z poplatkov v kombinácii s ostatnými zdrojmi príjmov agentúry postačovali na pokrytie nákladov na poskytované služby.

	
	2.	Komisia najneskôr do dvoch rokov od [deň začatia uplatňovania tohto nariadenia] a potom každé tri roky podá správu Európskemu parlamentu a Rade o rozpočtovej primeranosti poplatkov splatných agentúre a o koherentnosti a konsolidácii týchto poplatkov.



Pozmeňujúci návrh		87
Návrh nariadenia
Článok 35 – nadpis
	

	Text predložený Komisiou
	Pozmeňujúci návrh

	Vyslaní národní experti a ďalší personál
	Vyslaní národní experti a ďalší personál vyslaný v služobnom záujme



Pozmeňujúci návrh		88
Návrh nariadenia
Článok 35 – odsek 2 a (nový)
	

	Text predložený Komisiou
	Pozmeňujúci návrh

	
	2a.	Úradníci a ostatní zamestnanci zamestnaní agentúrou môžu byť v služobnom záujme a v súlade s článkom 37 služobného poriadku stanoveného nariadením č. 31(EHS), 11 (ESAE) a článkom 51 podmienok zamestnávania ostatných zamestnancov stanovených nariadením č. 31 (EHS), 11 (ESAE) vyslaní do príslušných orgánov členských štátov alebo do iných verejných orgánov poverených úlohami súvisiacimi s mandátom agentúry.

	
	Takéto vyslanie nemá vplyv na kapacitu, úlohy a prácu agentúry ani na nezávislosť dotknutých zamestnancov a podlieha primeraným zárukám týkajúcim sa konfliktu záujmov a dôvernosti. 



Pozmeňujúci návrh		89
Návrh nariadenia
Článok 35 – odsek 2 b (nový)
	

	Text predložený Komisiou
	Pozmeňujúci návrh

	
	2b.	Riadiaca rada môže prijať rozhodnutie, v ktorom stanoví podmienky, za ktorých sa uskutočnia dočasné pridelenia alebo vyslania v služobnom záujme uvedené v odseku 2a.



Pozmeňujúci návrh		90
Návrh nariadenia
Článok 37 – odsek 2
	

	Text predložený Komisiou
	Pozmeňujúci návrh

	2.	V prípade všetkých ostatných informácií a údajov, na ktoré sa nevzťahuje odsek 1, riadiaca rada na základe návrhu výkonného riaditeľa a po dohode s Komisiou prijme pravidlá na zabezpečenie verejnej dostupnosti regulačných, vedeckých a technických informácií týkajúcich sa bezpečnosti látok ako takých, látok v zmesiach alebo vo výrobkoch, ak takéto informácie nemajú dôverný charakter v zmysle vymedzenia v odvetvových právnych predpisoch Únie.
	2.	V prípade všetkých regulačných, vedeckých a technických informácií, ktoré má agentúra k dispozícii, týkajúcich sa bezpečnosti látok ako takých, látok v zmesiach alebo vo výrobkoch, na ktoré sa nevzťahuje odsek 1, sa uplatňuje článok 37a bez toho, aby boli dotknuté osobitné ustanovenia právnych predpisov Únie o zverejňovaní informácií.



Pozmeňujúci návrh		91
Návrh nariadenia
Článok 37 a (nový)
	

	Text predložený Komisiou
	Pozmeňujúci návrh

	
	Článok 37a	

	
	Prístup k dokumentom

	
	1.	Na dokumenty, ktoré má agentúra v držbe, sa uplatňuje nariadenie Európskeho parlamentu a Rady (ES) č. 1049/2001a nariadenie (ES) č. 1367/20061a.

	
	2.	Riadiaca rada prijme praktické opatrenia na vykonávanie nariadenia (ES) č. 1049/2001 a článkov 6 a 7 nariadenia (ES) č. 1367/2006, pričom zabezpečí čo najširší možný prístup k dokumentom, ktoré vlastní.

	
	3.	Rozhodnutia agentúry prijaté podľa článku 8 nariadenia (ES) č. 1049/2001 môžu byť predmetom sťažnosti adresovanej ombudsmanovi alebo žaloby podanej na Súdny dvor za podmienok stanovených v článkoch 228 a 263 ZFEÚ.

	
	_________________

	
	1a Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Únie (Ú. v. EÚ L 264, 25.9.2006, s. 13, ELI: http://data.europa.eu/eli/reg/2006/1367/oj).



Pozmeňujúci návrh		92
Návrh nariadenia
Článok 38 – odsek 3
	

	Text predložený Komisiou
	Pozmeňujúci návrh

	3.	Členovia riadiacej rady, výkonný riaditeľ, členovia výborov, odvolacej rady a fóra, externí experti zúčastňujúci sa na práci pracovných skupín a personál agentúry dodržiavajú požiadavky na dôvernosť vymedzené v článku 339 ZFEÚ, a to dokonca aj po skončení ich povinností.
	3.	Členovia riadiacej rady, výkonný riaditeľ, členovia výborov, odvolacej rady a fóra, experti zúčastňujúci sa na práci pracovných skupín a personál agentúry dodržiavajú požiadavky na dôvernosť vymedzené v článku 339 ZFEÚ, a to dokonca aj po skončení ich povinností.



Pozmeňujúci návrh		93
Návrh nariadenia
Článok 41 a (nový)
	

	Text predložený Komisiou
	Pozmeňujúci návrh

	
	Článok 41a	

	
	Zhromaždenie akreditovaných zainteresovaných strán

	
	1.	Na účely článku 41 agentúra zriadi a koordinuje zhromaždenie akreditovaných zainteresovaných strán (ďalej len „zhromaždenie“). 

	
	2.	Cieľom zhromaždenia je posilňovať vzťah medzi akreditovanými zainteresovanými stranami a agentúrou a uľahčovať ich príspevky k úlohám agentúry.

	
	3.	Výkonný riaditeľ alebo zástupca výkonného riaditeľa je oprávnený zúčastňovať sa na všetkých zasadnutiach zhromaždenia. Zhromaždeniu predsedá zástupca agentúry. Zoznam agentúrou akreditovaných zainteresovaných strán sa zverejní na webovom sídle agentúry.

	
	4.	Riadiaca rada vypracuje zoznam členov zhromaždenia, ktorí sú vybraní spomedzi zainteresovaných strán uvedených v článku 15 ods. 1, a zabezpečí vyvážené zastúpenie zástupcov priemyslu a organizácií občianskej spoločnosti medzi týmito členmi.



Pozmeňujúci návrh		94
Návrh nariadenia
Článok 41 b (nový)
	

	Text predložený Komisiou
	Pozmeňujúci návrh

	
	Článok 41b	

	
	Vytváranie sietí vnútroštátnych orgánov, agentúr a výskumných ústavov

	
	1.	Agentúra uľahčuje vytváranie sietí vnútroštátnych orgánov, agentúr a výskumných ústavov pôsobiacich v oblastiach pôsobnosti agentúry. Cieľom takéhoto vytvárania sietí je najmä uľahčenie rámca vedeckej spolupráce koordináciou činností, výmenou informácií, vypracúvaním a realizáciou spoločných projektov a výmenou odborných znalostí a najlepších postupov v oblastiach pôsobnosti agentúry.

	
	2.	Na účely tohto článku riadiaca rada na návrh výkonného riaditeľa vypracuje zoznam vnútroštátnych orgánov, agentúr a výskumných ústavov uvedených v odseku 1 a určených členskými štátmi, ktoré môžu pomáhať agentúre, a to buď individuálne, alebo v rámci sietí. Zoznam sa zverejní na webovom sídle agentúry. Bez toho, aby boli dotknuté úlohy zverené agentúre v odvetvových právnych predpisoch, môže agentúra poveriť tieto vnútroštátne orgány, agentúry a výskumné ústavy určitými úlohami, najmä prípravnou prácou v súvislosti s vedeckými stanoviskami, vedeckou a technickou pomocou, zberom údajov a zisťovaním vznikajúcich rizík. Niektoré z týchto úloh môžu v súlade s odsekom 3 spĺňať podmienky na finančnú pomoc.

	
	3.	Riadiaca rada prijíma rozhodnutia o poskytnutí finančnej podpory vnútroštátnym orgánom, agentúram a výskumným ústavom zo zoznamu uvedeného v odseku 2 na vykonávanie určitých úloh.



Pozmeňujúci návrh		95
Návrh nariadenia
Článok 43 – odsek 1
	

	Text predložený Komisiou
	Pozmeňujúci návrh

	Agentúra pomáha členským štátom a Komisii pri podpore nahrádzania najškodlivejších chemikálií bezpečnejšími a udržateľnejšími alternatívnymi látkami a technológiami a pri vývoji príslušných vedeckých metodík vrátane prístupov bez použitia zvierat na hodnotenie nebezpečnosti chemikálií, ako aj rizík a sociálno-ekonomických vplyvov používania chemikálií. Takáto pomoc zahŕňa uľahčenie výmeny informácií, ako aj účasť na príslušných výskumných, vývojových a inovačných činnostiach a uľahčovanie týchto činností v rámci rozsahu pôsobnosti príslušných odvetvových právnych predpisov Únie.
	1.	Agentúra pomáha členským štátom a Komisii pri podpore nahrádzania najškodlivejších a iných nebezpečných chemikálií a ich skupín bezpečnejšími a udržateľnejšími alternatívnymi látkami a technológiami a pri vývoji, regulačnom prijímaní, zavádzaní a medzinárodnej validácii príslušných vedeckých metodík vrátane prístupov, pri ktorých sa nevyužívajú zvieratá, na hodnotenie nebezpečnosti chemikálií, ako aj rizík a sociálno-ekonomických vplyvov používania chemikálií. Takáto pomoc zahŕňa uľahčenie výmeny informácií, príspevok k určeniu potrieb generovania údajov, ako aj účasť na príslušných výskumných, vývojových a inovačných činnostiach a uľahčovanie týchto činností v rámci rozsahu pôsobnosti príslušných odvetvových právnych predpisov Únie vrátane nariadenia Európskeho parlamentu a Rady (EÚ) 2021/695 a vo vhodných prípadoch expozómie.

	
	_________________

	
	1a Nariadenie Európskeho parlamentu a Rady (EÚ) 2021/695 z 28. apríla 2021, ktorým sa zriaďuje Horizont Európa – rámcový program pre výskum a inovácie, stanovujú jeho pravidlá účasti a šírenia a zrušujú nariadenia (EÚ) č. 1290/2013 a (EÚ) č. 1291/2013 (Ú. v. EÚ L 170, 12.5.2021, s. 1, ELI: http://data.europa.eu/eli/reg/2021/695/oj).



Pozmeňujúci návrh		96
Návrh nariadenia
Článok 43 – odsek 1 a (nový)
	

	Text predložený Komisiou
	Pozmeňujúci návrh

	
	1a.	Agentúra uverejňuje výročnú správu, v ktorej predkladá svoje odporúčania týkajúce sa chýbajúcich poznatkov a údajov, pokiaľ ide o regulačnú vedu a regulačné potreby, ako aj exploratívny a základný výskum v akejkoľvek oblasti v rámci svojej pôsobnosti, pričom zohľadňuje vznikajúce riziká a úzko spolupracuje a neustále komunikuje s príslušnými orgánmi Únie a medzinárodnými orgánmi.



Pozmeňujúci návrh		97
Návrh nariadenia
Článok 44 – odsek 1
	

	Text predložený Komisiou
	Pozmeňujúci návrh

	Agentúra spolupracuje s inými orgánmi zriadenými podľa práva Únie, okrem iného s Európskym centrom pre prevenciu a kontrolu chorôb, Európskou environmentálnou agentúrou, Európskym úradom pre bezpečnosť potravín, Európskou agentúrou pre lieky a Európskou agentúrou pre bezpečnosť a ochranu zdravia pri práci, pri poskytovaní príslušných vedeckých stanovísk, pri výmene údajov a informácií vrátane možného vytvorenia súvisiacich formátov údajov a riadených slovníkov na uľahčenie takejto výmeny a pri vývoji vedeckých metodík na hodnotenie chemikálií vrátane prístupov bez použitia zvierat.
	1.	Agentúra spolupracuje s inými orgánmi zriadenými podľa práva Únie, okrem iného s Európskym centrom pre prevenciu a kontrolu chorôb (ECDC), Európskou environmentálnou agentúrou (EEA), Európskym úradom pre bezpečnosť potravín (EFSA), Európskou agentúrou pre lieky (EMA) a Európskou agentúrou pre bezpečnosť a ochranu zdravia pri práci (EU-OSHA) pri poskytovaní príslušných vedeckých stanovísk, pri výmene údajov a informácií vrátane možného vytvorenia súvisiacich formátov údajov a riadených slovníkov na uľahčenie takejto výmeny a pri vývoji vedeckých metodík na hodnotenie chemikálií vrátane prístupov bez použitia zvierat.



Pozmeňujúci návrh		98
Návrh nariadenia
Článok 44 – odsek 1 a (nový)
	

	Text predložený Komisiou
	Pozmeňujúci návrh

	
	1a.	Agentúra zabezpečuje spoluprácu s Referenčným laboratóriom Európskej únie pre alternatívne metódy k testovaniu na zvieratách (EURL ECVAM), najmä pokiaľ ide o vývoj vedeckých metodík a činnosti odbornej prípravy.



Pozmeňujúci návrh		99
Návrh nariadenia
Článok 44 – odsek 1 b (nový)
	

	Text predložený Komisiou
	Pozmeňujúci návrh

	
	1b.	Zriaďuje sa stála osobitná skupina (ďalej len „osobitná skupina“), ktorú tvorí agentúra, úrad EFSA, agentúra EMA, centrum ECDC, agentúra EEA a agentúra EU-OSHA.



Pozmeňujúci návrh		100
Návrh nariadenia
Článok 44 – odsek 1 c (nový)
	

	Text predložený Komisiou
	Pozmeňujúci návrh

	
	1c.	Osobitná skupina sa zameriava predovšetkým na medziodvetvové otázky, ktoré môžu mať prínos z prístupu „jedno zdravie“ a prístupu na báze expozómu. Cieľom osobitnej skupiny je nadviazať na existujúce mechanizmy spolupráce, a tak maximalizovať synergie a zabrániť duplicite.



Pozmeňujúci návrh		101
Návrh nariadenia
Článok 44 – odsek 1 d (nový)
	

	Text predložený Komisiou
	Pozmeňujúci návrh

	
	1d.	Agentúra koordinuje prácu osobitnej skupiny 12 mesiacov po jej zriadení. Koordinácia práce osobitnej skupiny a jej vedenie vrátane riadenia koordinácie zasadnutí a činností osobitnej skupiny sa potom strieda medzi agentúrami každých 12 mesiacov v súlade s jej akčným rámcom uvedeným v odseku 1 l.



Pozmeňujúci návrh		102
Návrh nariadenia
Článok 44 – odsek 1 e (nový)
	

	Text predložený Komisiou
	Pozmeňujúci návrh

	
	1e.	Osobitná skupina sa skladá zo zamestnancov každej agentúry uvedenej v odseku 1b. Výkonný riaditeľ každej agentúry vymenuje do osobitnej skupiny zástupcu a zástupcovia podávajú správy o dosiahnutom pokroku svojim príslušným výkonným riaditeľom. Zástupca Komisie sa prizýva na zasadnutia osobitnej skupiny, aby sa zabezpečila úzka spolupráca medzi osobitnou skupinou a Komisiou.



Pozmeňujúci návrh		103
Návrh nariadenia
Článok 44 – odsek 1 f (nový)
	

	Text predložený Komisiou
	Pozmeňujúci návrh

	
	1f.	Každá agentúra uvedená v odseku 1b zriadi interné kontaktné miesto, ktoré bude koordinovať jej príslušné príspevky k spoločným činnostiam a tlmočiť stanovisko danej agentúry k strategickým záležitostiam. Každé kontaktné miesto priebežne informuje svoje vlastné a medziagentúrne riadiace mechanizmy o príslušnom vývoji v rámci osobitnej skupiny.



Pozmeňujúci návrh		104
Návrh nariadenia
Článok 44 – odsek 1 g (nový)
	

	Text predložený Komisiou
	Pozmeňujúci návrh

	
	1g.	Členovia osobitnej skupiny sa môžu usilovať o zapojenie ďalších zástupcov z každej agentúry, aby podľa potreby poskytli príspevky a poradenstvo na podporu vykonávania opatrení.



Pozmeňujúci návrh		105
Návrh nariadenia
Článok 1 – odsek 1 h (nový)
	

	Text predložený Komisiou
	Pozmeňujúci návrh

	
	1h.	Pozorovatelia a externí experti sa môžu zúčastňovať na zasadnutiach osobitnej skupiny podľa potreby a po dohode s členmi osobitnej skupiny.



Pozmeňujúci návrh		106
Návrh nariadenia
Článok 1 – odsek 1 i (nový)
	

	Text predložený Komisiou
	Pozmeňujúci návrh

	
	1i.	Osobitná skupina nepôsobí ako rozhodovací orgán. Osobitná skupina môže vrcholovému manažmentu agentúr navrhovať odporúčania na opatrenia. Zástupcovia každej agentúry v osobitnej skupine majú poradnú úlohu vo vzťahu k výkonným riaditeľom a vrcholovému manažmentu vlastnej agentúry a spolupracujú s Komisiou a inými zainteresovanými stranami s cieľom poskytovať vo vhodných prípadoch príspevky a poradenstvo.



Pozmeňujúci návrh		107
Návrh nariadenia
Článok 44 – odsek 1 j (nový)
	

	Text predložený Komisiou
	Pozmeňujúci návrh

	
	1j.	Osobitná skupina zasadá aspoň šesťkrát ročne, pričom aspoň jedno zasadnutie má strategickejšiu povahu. V prípade potreby sa môžu organizovať zasadnutia ad hoc.



Pozmeňujúci návrh		108
Návrh nariadenia
Článok 44 – odsek 1 k (nový)
	

	Text predložený Komisiou
	Pozmeňujúci návrh

	
	1k.	Do 31. decembra každého roka členovia osobitnej skupiny vypracujú a schvália ročný akčný rámec, v ktorom sa opíše plán spoločnej práce agentúr uvedených v odseku 1b v rámci prístupu „jedno zdravie“ a prístupu na báze expozómu.

	
	Akčný rámec zahŕňa ciele, ktoré má osobitná skupina sledovať, konkrétne opatrenia a výsledky na ich dosiahnutie a približný harmonogram vykonávania takýchto opatrení a so zreteľom na prístup „jedno zdravie“ a prístup na báze expozómu vychádza z týchto cieľov:

	
	a) 	uľahčovať strategickú koordináciu pri jeho vykonávaní;

	
	b) 	podporovať koordináciu výskumu;

	
	c) 	posilniť budovanie kapacít;

	
	d) 	posilniť komunikáciu a zapojenie zainteresovaných strán;

	
	e) 	podporovať rozvoj spoločných partnerstiev.



Pozmeňujúci návrh		109
Návrh nariadenia
Článok 44 – odsek 1 l (nový)
	

	Text predložený Komisiou
	Pozmeňujúci návrh

	
	1l.	Akčný rámec uvedený v odseku 1l je v súlade s príslušnými mandátmi každej agentúry a nebráni ich štatutárnym činnostiam.



Pozmeňujúci návrh		110
Návrh nariadenia
Článok 45 – odsek 2
	

	Text predložený Komisiou
	Pozmeňujúci návrh

	2.	Ak agentúra identifikuje potenciálny zdroj rozdielnosti, obráti sa na dotknutý orgán s cieľom zabezpečiť výmenu všetkých relevantných vedeckých alebo technických informácií a identifikovať potenciálne sporné vedecké alebo technické otázky.
	2.	Ak agentúra identifikuje potenciálny zdroj rozdielnosti, ako sa uvádza v odseku 1, obráti sa na druhý dotknutý orgán s cieľom zabezpečiť výmenu všetkých relevantných vedeckých alebo technických informácií a identifikovať potenciálne sporné vedecké alebo technické otázky.



Pozmeňujúci návrh		111
Návrh nariadenia
Článok 45 – odsek 3
	

	Text predložený Komisiou
	Pozmeňujúci návrh

	3.	Agentúra a dotknutý orgán spolupracujú na vyriešení danej rozdielnosti. Ak agentúra a dotknutý orgán danú rozdielnosť nedokážu vyriešiť, vypracujú spoločnú správu. Správa musí obsahovať jasný opis sporných vedeckých otázok, príslušných neistôt v údajoch a základných dôvodov rozdielnych stanovísk vrátane metodických rozdielov a musí sa sprístupniť verejnosti. Ak je dotknutým orgánom agentúra Únie alebo vedecký výbor, agentúra predloží spoločnú správu Komisii.
	3.	Agentúra a druhý dotknutý orgán spolupracujú na vyriešení danej rozdielnosti, pričom zohľadňujú cieľ vysokej úrovne ochrany zdravia a životného prostredia. Ak agentúra a druhý dotknutý orgán danú rozdielnosť nedokážu vyriešiť, vypracujú spoločnú správu. Správa musí obsahovať jasný opis sporných vedeckých otázok a príslušných neistôt v údajoch a uvádzať základné dôvody rozdielnych stanovísk vrátane dôvodov týkajúcich sa metodických rozdielov. Správa sa musí sprístupniť verejnosti. Ak je druhým dotknutým orgánom agentúra Únie alebo vedecký výbor, agentúra predloží spoločnú správu aj Komisii.



Pozmeňujúci návrh		112
Návrh nariadenia
Článok 46
	

	Text predložený Komisiou
	Pozmeňujúci návrh

	Článok 46
	vypúšťa sa

	Delegované právomoci
	

	1. Právomoc prijímať delegované akty uvedené v článku 29 ods. 6 sa Komisii udeľuje za podmienok stanovených v tomto článku, a to na obdobie piatich rokov od [Úrad pre vydávanie publikácií: vložte dátum nadobudnutia účinnosti tohto nariadenia].[dátum nadobudnutia účinnosti tohto nariadenia]. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto päťročného obdobia. Delegovanie právomoci sa automaticky predlžuje o rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého päťročného obdobia.
	

	2. Delegovanie právomoci uvedené v odseku 1 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.
	

	3. Komisia pred prijatím delegovaného aktu konzultuje s expertmi určenými jednotlivými členskými štátmi v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva38.
	

	4. Komisia oznamuje delegovaný akt hneď po jeho prijatí súčasne Európskemu parlamentu a Rade.
	

	5. Delegovaný akt prijatý podľa odseku 1 nadobudne účinnosť, len ak Európsky parlament alebo Rada voči nemu nevzniesli námietku v lehote troch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o tri mesiace.
	

	_________________
	

	38 Ú. v. EÚ L 123, 12.5.2016, s. 1., ELI: http://data.europa.eu/eli/prot/2016/512/oj.
	



Pozmeňujúci návrh		113
Návrh nariadenia
Článok 48 – odsek 1 – bod 3
	

	Text predložený Komisiou
	Pozmeňujúci návrh

	(3)	V článku 77 sa vypúšťa odsek 1.
	(3)	V článku 77 sa vypúšťa odsek 1 a odsek 3 písm. b) a c).



Pozmeňujúci návrh		114
Návrh nariadenia
Článok 54 – nadpis
	

	Text predložený Komisiou
	Pozmeňujúci návrh

	Hodnotenie
	Hodnotenie a preskúmanie



Pozmeňujúci návrh		115
Návrh nariadenia
Článok 54 – odsek 2
	

	Text predložený Komisiou
	Pozmeňujúci návrh

	2.	V rámci hodnotenia sa rieši prípadná potreba zmeniť mandát agentúry a finančný vplyv každej takejto zmeny.
	2.	V rámci hodnotenia sa rieši prípadná potreba zmeniť mandát agentúry a finančný vplyv každej takejto zmeny. V hodnotení sa posúdi aj fungovanie výborov a to, či by bolo vhodné zosúladiť alebo upraviť články 14 a 15 tohto nariadenia.



Pozmeňujúci návrh		116
Návrh nariadenia
Článok 54 – odsek 3
	

	Text predložený Komisiou
	Pozmeňujúci návrh

	3.	Komisia podáva správu o zisteniach vyplývajúcich z hodnotenia Európskemu parlamentu, Rade a riadiacej rade. V náležitom prípade sa k nej pripojí aj akčný plán a harmonogram. Komisia zverejní zistenia vyplývajúce z hodnotenia.
	3.	Komisia podáva správu o zisteniach vyplývajúcich z hodnotenia Európskemu parlamentu, Rade a riadiacej rade. V náležitom prípade sa k nej pripojí aj akčný plán a harmonogram. Komisia vo vhodných prípadoch predloží Európskemu parlamentu a Rade legislatívny návrh. Komisia zverejní zistenia vyplývajúce z hodnotenia.

